open-index/open-wikipedia-markdown huggingface dataset:
Emiko Miyamoto

**Emiko Miyamoto** (10. toukokuuta 1937 Wakayama – 7. joulukuuta 2023 Takahagi) oli japanilainen lentopalloilija ja olympiavoittaja. Hän voitti olympiakultaa Tokiossa 1964, kun laji oli ensi kertaa olympialaisten ohjelmassa. Hän voitti maailmanmestaruuden Moskovassa 1962 ja saavutti MM-hopeaa Rio de Janeirossa 1960. Vuoden 1962 MM-kilpailuissa hänet nimettiin turnauksen parhaaksi pelaajaksi.

## Lähteet
Vind

**Vind** on entinen taajama Herningin kunnassa Tanskassa. Taajamassa oli 207 asukasta vuoden 2022 alussa.

## Väestökehitys

## Lähteet

## Aiheesta muualla
Sata Isobe

**Sata Isobe** (myöh. **Maruyama**, 19. joulukuuta 1944 Chiban prefektuuri – 18. joulukuuta 2016 Osaka) oli japanilainen lentopalloilija ja olympiavoittaja. Hän voitti olympiakultaa Tokiossa 1964, kun laji oli ensi kertaa olympialaisten ohjelmassa. Hän voitti maailmanmestaruuden Moskovassa 1962.

Isoben poika Shigemori Maruyama kilpaili selkäuinnissa arvokisatasolla.

## Lähteet
634 Ute

**634 Ute (A907 JJ)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Viborg Stifts Folkeblad

**Viborg Stifts Folkeblad** on tanskalainen vuonna 1877 perustettu sanomalehti, joka ilmestyy päivittäin Viborgissa. Vuoteen 1976 saakka se oli Venstre-puolueen äänenkannattaja.
## Lähteet

## Aiheesta muualla
* Lehden verkkosivut
.xk

**.xk** on Kosovolle tarkoitettu väliaikainen Internet-maatunnus, joka luotiin Yhdistyneiden kansakuntien turvallisuusneuvoston päätöslauselman 1244/94 nojalla. 

## Lähteet
Katsumi Matsumura

**Katsumi Matsumura** (myöh. **Tida**, s. 8. maaliskuuta 1944) on japanilainen lentopalloilija ja olympiavoittaja. Hän voitti olympiakultaa Tokiossa 1964, kun laji oli ensi kertaa olympialaisten ohjelmassa, ja saavutti olympiahopeaa Münchenissä 1972. Hän voitti maailmanmestaruuden Moskovassa 1962 ja Tokiossa 1967 sekä saavutti MM-hopeaa Sofiassa 1970.

## Lähteet
Århus Stiftstidende

**Århus Stiftstidende** (alun perin *Aarhuus Stifts Adresse-Contoirs Tidender*) on tanskalainen vuonna 1794 perustettu sanomalehti, joka ilmestyy päivittäin Aarhusissa.
## Lähteet

## Aiheesta muualla
* Lehden verkkosivut
Gategutter

**Gategutter** (norj. ’katupojat’) on norjalainen mustavalkoinen draamaelokuva vuodelta 1949. Se on Arne Skouenin esikoisohjaus ja perustuu hänen kirjoittamaansa romaaniin. Elokuva sijoittuu 1920-luvun Osloon ja kertoo katupojista, jotka varastelevat kuorma-autojen lasteista suurlakkojen aikaan. Pääosia esittävät muun muassa Tom Tellefsen, Ivar Thorkildsen, Pål Bang-Hansen ja Ella Hval.
## Lähteet

## Aiheesta muualla
* Nasjonalbiblioteket
Yūko Fujimoto

**Yūko Fujimoto** (, myöh. **Uchida**, s. 14. tammikuuta 1943 Hiroshima) on japanilainen lentopalloilija ja olympiavoittaja. Hän voitti olympiakultaa Tokiossa 1964, kun laji oli ensi kertaa olympialaisten ohjelmassa.

## Lähteet
Masako Kondō

**Masako Kondō** (, s. 27. maaliskuuta 1941) on japanilainen lentopalloilija ja olympiavoittaja. Hän voitti olympiakultaa Tokiossa 1964, kun laji oli ensi kertaa olympialaisten ohjelmassa. Hän voitti Aasian kisoissa kultaa sekä tavallisessa että yhdeksänhenkisillä joukkueilla pelatussa lentopallossa vuonna 1962.

## Lähteet
Tom Tellefsen

**Tom Tellefsen** (30. lokakuuta 1931 Asker – 17. tammikuuta 2012) oli norjalainen näyttelijä. Hän teki ensiesiintymisensä kymmenvuotiaana Arne Skouenin elokuvassa *[[Gategutter]]* (1949). Vuosina 1960–2001 hän näytteli Det Norske Teatretissa.
## Lähteet

## Aiheesta muualla
Brown Skin Girl

**Brown Skin Girl** on yhdysvaltalaisen laulaja Beyoncén, hänen tyttären Blue Ivy Carterin, guyanalais-yhdysvaltalaisen räppäri Saint Jhnin ja nigerialaisen laulaja Wizkidin kappale. Se julkaistiin Beyoncén soundtrack-albumin *[[The Lion King: The Gift]]* (2019) toisena singlenä.

Kappaleen musiikkivideo oli mukana Beyoncén vuoden 2020 elokuvassa *[[Black Is King]]*. Musiikkivideo julkaistiin erikseen 24. elokuuta 2020. Se voitti parhaan musiikkivideon Grammy-palkinnon vuoden 2021 Grammy-gaalassa.

## Lähteet
Maria Golimowska

**Maria Golimowska** (myöh. **Chylińska**, s. 28. elokuuta 1932 Lachowo) on puolalainen lentopalloilija ja olympiamitalisti. Hän saavutti olympiapronssia Tokiossa 1964, kun laji oli ensi kertaa olympialaisten ohjelmassa. Hän saavutti MM-kilpailuissa pronssia Pariisissa 1956 ja Moskovassa 1962. EM-kilpailuissa hän saavutti pronssia vuonna 1958 ja hopeaa vuonna 1963.

## Lähteet
Jääkiekon Suomensarja 1959–1960

**Jääkiekon Suomensarja kaudella 1959-1960** pelattiin kolmessa maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.

Etelä- ja pohjoislohkoissa lohkovoittajat Töölön Vesa, Hämeenlinnan Tarmo ja Oulun Kärpät etenivät lohkovoittajina karsintasarjaan.

## Suomensarja
### Pohjoislohko

Oulun Kärpät nousukarsintaan, Iirot putosi maakuntasarjaan.

### Etelälohko

Tarmo nousukarsintaan, RPL putosi maakuntasarjaan.

### Itälohko

Töölön Vesa nousukarsintaan, Lahden Reipas putosi maakuntasarjaan.

## Nousukarsinta
 

Töölön Vesa ja Oulun Kärpät nousivat SM-sarjaan.

### Lähteet
Jadwiga Książek

**Jadwiga Książek** (o.s. **Marko**, 6. huhtikuuta 1939 Zelwa – 30. tammikuuta 2019 Gdańsk) oli puolalainen lentopalloilija ja olympiamitalisti. Hän saavutti olympiapronssia Tokiossa 1964, kun laji oli ensi kertaa olympialaisten ohjelmassa, ja Méxicossa 1968. Hän saavutti MM-kilpailuissa pronssia Moskovassa 1962. EM-kilpailuissa hän saavutti hopeaa vuonna 1963.

## Lähteet
Carl Gustav Witt

**Carl Gustav Witt** (29. lokakuuta 1866 Berliini – 3. tammikuuta 1946 Falkensee) oli saksalainen tähtitieteilijä. Witt opiskeli matemaatiikaa ja fysiikkaa Berliinin yliopistossa mutta työskenteli vuosia stenografina. Hän löysi pikkuplaneetan 433 Eros.

Hänen mukaansa on nimetty asteroidi 2732 Witt.

## Lähteet
Jadwiga Rutkowska

**Jadwiga Rutkowska** (o.s. **Abisiak**, myöh. **Dobrowolska**, 2. helmikuuta 1934 Guzów – 19. kesäkuuta 2004 Varsova) oli puolalainen lentopalloilija ja olympiamitalisti. Hän saavutti olympiapronssia Tokiossa 1964, kun laji oli ensi kertaa olympialaisten ohjelmassa.

## Lähteet
.bl

**.bl** on Saint-Barthélemylle tarkoitettu Internet-maatunnus. Se ei ole tällä hetkellä käytössä, vaan sen sijaan Saint-Barthélemyllä käytetään Guadeloupen osoitetta .gp ja Ranskan yleistä osoitetta .fr.

## Lähteet
Keski-Afrikan tasavallan parlamentti

**Keski-Afrikan tasavallan parlamentti** on Keski-Afrikan tasavallan lakiasäätävä elin. Maalla on ollut vuonna 1960 tapahtuneesta itsenäistymisestä lähtien vaiheikas historia, johon mahtuu muun muassa viisi vallankaappausta, ja perustuslakia on muutettu useita kertoja. Nykyinen voimassaoleva perustuslaki hyväksyttiin elokuussa 2023. Sen mukaan parlamenttina toimii yksikamarinen 140-jäseninen **kansalliskokous**, jonka vaalikausi on seitsemän vuotta. Ensimmäiset vaalit on tarkoitus järjestää syksyllä 2025. Tätä ennen maassa oli vuonna 2015 säädetyn perustuslain mukaan kaksikamarinen viiden vuoden välein valittava parlamentti, jossa oli kansalliskokouksen lisäksi senaatti. Senaattia ei kuitenkaan ehditty valita, sillä sen valitsijoina olisivat toimineet aluevaltuustot, joita ei vielä ollut olemassa.

Vuoden 2023 perustuslaki hyväksyttiin kansanäänestyksellä, jossa sen puolesta äänesti kansallisen keskusvaalilautakunnan mukaan 95,27 prosenttia ja vastaan 4,73 prosenttia äänestäjistä äänestysprosentin ollessa 61,10. Varsinainen ydinkysymys siinä oli presidentin toimikauden pidentäminen viidestä seitsemään vuoteen ja kahden toimikauden rajan poistaminen. Äänestystä valvoivat venäläisen palkkasotilasyritys Wagnerin sotilaat, ja pääosa oppositiosta sekä aseellisista kapinallisista boikotoi sitä.

## Vaalitapa
Kansalliskokous valitaan kahden kierroksen enemmistövaalilla. Äänioikeusikäraja on 18 vuotta ja ehdolleasettumisen ikäraja 25 vuotta. Puolueiden ehdokaslistoilla naisten osuuden on oltava vähintään 35 prosenttia. Mikäli naisia on pakottavista syistä tätä vähemmän, on puolueen haettava erikseen lupaa perustuslakituomioistuimelta, joka voi harkinnan mukaan hyväksyä listan.

## Lähteet
Gallois

**Gallois** on muun muassa seuraavien ranskalaisten henkilöiden sukunimi:

* Louis Gallois (s. 1944), liikemies
* Pascal Gallois (s. 1959), fagotisti
* Patrick Gallois (s. 1956), huilisti ja kapellimestari
* Pierre Marie Gallois (1911–2010), sotilas ja geopoliitikko
Wantage Township

**Wantage Township** on kunta (*township*) Yhdysvalloissa New Jerseyn osavaltiossa. Vuoden 2020 väestönlaskennassa Wantage Townshipin asukasluku oli 10&nbsp;811 asukasta. Kunta sijaitsee Sussexin piirikunnassa. Wantage Township perustettiin *precinctinä* 30. toukokuuta 1754 ja kunta siitä tuli 21. helmikuuta 1798. Wantage Township ympäröi Sussexin kuntaa.

Wantage Township ja sen ympäröimä Sussex harkitsivat kuntaliitosta vuonna 2009. Sussexin kunnassa äänestäjät hyväksyivät kuntaliitoksen, mutta Wantage Townshipissa äänestäjät hylkäsivät ehdotuksen. Sussex erosi Wantage Townshipistä omaksi kunnakseen 1800-luvulla palvelujen kustannuksia koskevien erimielisyyksien vuoksi.

## Väestö
Vuoden 2020 väestönlaskennassa Wantage Townshipin asukasluku oli 10&nbsp;811. Asukkaista valkoisia oli 88,3&nbsp;%, mustia 1,5&nbsp;%, aasialaisia 1,1&nbsp;% ja alkuperäisasukkaita 0,1&nbsp;%. Asukkaista 1,8&nbsp;% kuului johonkin muuhun rotuun ja 7,1&nbsp;% kuului kahteen tai useampaan rotuun. 7,3&nbsp;% oli hispaanoja tai latinoita mistä tahansa rodusta. 7,5&nbsp;% asukkaista puhui kotonaan jotain muuta kieltä kuin englantia ja 4,5&nbsp;% oli syntynyt ulkomailla.

## Lähteet

## Aiheesta muualla
.bq

**.bq** on Alankomaiden Karibian Bonairelle, Sint Eustatiusille ja Saballe tarkoitettu Internet-maatunnus. Se ei ole tällä hetkellä käytössä, sillä Alankomaiden Karibian saaret käyttävät sen sijaan Alankomaiden yleistä .nl-osoitetta.

## Lähteet
Stranraer

**Stranraer** on noin kymmenentuhannen asukkaan pikkukaupunki Skottlannin eteläosassa, Dumfries ja Gallowayn hallintoalueella, Loch Ryanin etelärannalla.

Stranraerista kulki aikaisemmin lauttayhteys Pohjois-Irlannin Larneen, mutta säännöllinen liikenne on lakkautettu.

## Maantiede, nähtävyydet
Golfvirran ansiosta Stranraerissa on sen pohjoiseen sijaintiin nähden epätavallisen lämmin ilmasto, ja rantakadulla kasvaa palmuja. 

Kaupungin edustalla Loch Ryanin pohjassa on kotoperäinen osterialue, ainoa merkittävän kokoinen jäljellä oleva Isossa-Britanniassa.

Kaupungin nähtävyyksiin kuuluvat keskustassa sijaitseva keskiaikainen rakennus Castle of St John ja Stranraerin kaupunginmuseo, joka kertoo Stranraerin roolista ensimmäisessä maailmansodassa. Joka syyskuu järjestetään osterifestivaalit. 

## Historia
Kaupungin historia alkaa noin vuonna 1510 rakennettusta Stranraerin linnastta, joka tunnetaan myös nimellä Castle of St John. Nykyään se sijaitsee kaupungin keskustassa, mutta alun perin se rakennettiin Loch Ryanin kärkeen leveän rantavyöhykkeen taakse. Vasta myöhemmin sen ympärille alkoi kasvaa asutusta. Vuoteen 1600 mennessä Stranraerista oli tullut lännessä sijaitsevan Galloway-joen ja idässä sijaitsevan maaseutualueen markkinapaikka. 1760-luvulla sinne rakennettiin sotilastie Englannin rajalla sijaitsevasta Sarkin sillasta Dumfriesin kautta Portpatrickiin. Tämä puolestaan johti siihen, että Stranraerista tuli suositttu reitti kuljettaa tavaraa ja karjaa Irlannista Dumfriesin markkinoille.

Stranraerin oma satama rakennettiin 1700-luvun puolivälissä, ja rautatien tulo Dumfriesista vuonna 1861 teki Stranraerista lopullisti alueen pääsataman seuraaviksi 150 vuodeksi. Ro-ro-lautat ilmestyivät Irlannin reiteille paljon ennen muuta Isoa-Britanniaa.

Laivayhtiöt siirsivät palvelunsa pois Stranraerista uusiin terminaaleihinsa vaiheittain 1970-luvulta vuoteen 2011 mennessä.

## Lähteet
Portumna

**Portumna** () on kaupunki Galwayn kreivikunnassa, Irlannissa, sijaiten Shannon-joen ja Lough Derg -järven yhtymäkohdassa. Nimi ”Portumna” tarkoittaa ”tammen laskeutumispaikkaa”.

## Historia
Portumnalla on ollut historiallista merkitystä erityisesti normannisuku De Burghin vaikutuksesta, joka valloitti Connachtin alueen ylittämällä Shannon-joen. De Burgh -suku rakennutti Portumnan linnan, joka valmistui vuonna 1618 Richard Burken, Clanricarden 4. jaarlin, toimesta. Linna oli suvun pääasunto yli 200 vuoden ajan, kunnes se vaurioitui tulipalossa vuonna 1826. Lähellä käytiin Aughrimin taistelu, joka oli vilhelmiläisten ja jakobiittien välinen merkittävä yhteenotto. Kaupungissa sijaitsee myös 1300-luvulta peräisin oleva dominikaaniluostari.

## Nähtävyydet

### Portumnan linna
Portumnan linna on jakobiaaninen rakennus, joka yhdistää renessanssin ja englantilaisen arkkitehtuurin piirteitä. Linnan pohjakerros on avoinna yleisölle, ja sen pohjoispuolella on geometrisesti suunniteltu puutarha. Alueella on entisöity 1600-luvun keittiö- ja hyötypuutarha, jossa kasvaa hedelmäpuita, kukkia, yrttejä ja vihanneksia. Linnassa ja porttirakennuksessa on myös näyttelyitä.

### Portumna Forest Park
Portumna Forest Park on 450–600 hehtaarin metsäalue, joka kuului aiemmin Clanricarden jaarleille. Puisto tarjoaa mahdollisuuksia ulkoiluun, kuten luontopolkuja ja pyöräilyä. Alueella sijaitsee myös Portumnan linna.

### Irish Workhouse Centre
Irish Workhouse Centre esittelee Irlannin työkulttuuria 1800- ja 1900-lukujen vaihteesta. Keskus tarjoaa tietoa alueen sosiaalisesta historiasta.

### Muut nähtävyydet
Kaupungissa on Cottage Store -antiikkiliike, ja kesäkuussa järjestetään Portumna-festivaali.

## Vapaa-ajan mahdollisuudet
Kaupungissa on kolme satamaa: Connaught Harbour, Portumna Harbour ja kolmas satama veneilijöille. Shannon-joen ylittää Euroopan ainoa toimiva kääntösilta. Vesistöistä voi pyytää ahventa, lahnaa, taimenta, lohta ja haukea; tunnettu tarina kertoo 42-kiloisesta hauesta vuodelta 1796. Muita harrastusmahdollisuuksia ovat mm. melonta, ratsastus ja golf. Portumnalla on myös hurlingperinnettä, ja paikallinen joukkue on voittanut Irlannin mestaruuden.

## Palvelut
Portumnassa on pubeja, ravintoloita, kauppoja, pizzerioita ja fine dining -vaihtoehtoja. Majoitusta tarjoavat majatalot ja bed & breakfast -paikat. Pubeissa on livemusiikkia, joka vaihtelee perinteisestä irlantilaisesta musiikista modernimpaan tarjontaan.

## Lähteet
Keisarillisen palveluksen ritarikunta

**Keisarillisen palveluksen ritarikunta** () on brittiläinen ritarikunta, joka perustettiin vuonna 1902 Edvard VII:n käskystä. Ritarikunnan perustamisen yhteydessä perustettiin myös keisarillisen palveluksen mitali, joka ei kuitenkaan ole virallinen osa ritarikuntaa. Ritarikunnalla palkitaan pääsääntöisesti henkilöitä, jotka ovat ansioituneet virkamiespalveluksessa. Yhdistyneessä kuningaskunnassa nimitykseen vaadittava uran vähimmäispituus on 25 vuotta, Brittiläisessä Intiassa 20 vuotta ja tropiikissa 16 vuotta. Naisia nimitettiin ritarikuntaan ensimmäistä kertaa vuonna 1908.

Ritarikunta lakkautettiin Yhdistyneessä kuningaskunnassa virallisesti vuonna 1993, mutta sitä jaetaan edelleen mm. Papua-Uudella-Guinealla.

Ritarikunnassa on vain yksi luokka, ja sen nauha on punainen sinisellä raidalla:

*  ritari

## Lähteet
Pyhän Johanneksen ritarikunta

**Pyhän Johanneksen ritarikunta**, virallisesti **Kunnianarvoisin Pyhän Johanneksen hospitaalin Jerusalemissa ritarikunta** (), on brittiläinen ritarikunta, joka perustettiin vuonna 1888 kuningatar Viktorian käskystä. Ritarikunnan jäseniksi nimitettiin sellaisia kristittyjä, jotka toimivat ritarikunnan sääntöjen mukaisesti auttaen sairaita. Jäsenmäärä on rajoitettu 35 000. Yhdistyneen kuningaskunnan hallitsija toimii ritarikunnan suurmestarina.

Ritarikunnassa on viisi luokkaa ja sen nauha on musta:

*  ritarikunnan nauha

## Lähteet
Witt

**Witt** tai **de Witt** voi tarkoittaa seuraavia:

;sukunimenä:
* Alicia Witt (s. 1975), yhdysvaltalainen näyttelijä, laulaja ja pianisti
* Carl Gustav Witt (1866–1946), saksalainen säveltäjä
* Charlotte Witt (s. 1951), yhdysvaltalainen filosofian professori
* Christian Friedrich Witt (n. 1660–1717), saksalainen säveltäjä, urkuri ja orkesterinjohtaja
* Ebba Witt-Brattström (s. 1953), ruotsalainen kirjallisuudentutkija ja pohjoismaisen kirjallisuuden professori
* Fritz Witt (1908–1944), saksalainen SS-Brigadeführer ja Waffen-SS-kenraalimajuri
* Jamil Mahuad Witt (s. 1949), Ecuadorin presidentti 1998–2000
* Johan de Witt (1625–1672), alankomaalainen poliitikko ja valtiomies
* Katarina Witt (s. 1965), saksalainen taitoluistelija ja olympiavoittaja
* William De Witt Snodgrass (1926–2009), yhdysvaltalainen runoilija

;muita merkityksiä:

* 2732 Witt, päävyöhykkeen asteroidi.
Peter Hodkinson

**Peter Hodkinson** (s. 1991 Nottingham, Yhdistynyt kuningaskunta on brittiläinen suunnistaja. MM-kilpailuissa Hodkinsoninin  paras saavutus henkilökohtaisilla matkoilla on sprintin 13. sija Tartton MM-kilpailuissa 2017. EM-kilpailuissa hänen paras saavutuksensa henkilöhtaisilla matkoilla on sprintin 23. sija Tessinin EM-kilpailuissa 2018. Yksittäisessä Suunnistuksen maailmancupin osakilpailussa on Baselin sprintin 12. sija vuodelta 2019. Maailmancupin kokonaiskilpailussa hän on parhaimmillaan saavuttanut 61. sija vuodelta 2019. Nuorten MM-kilpailuissa hänen paras saavutuksensa on sprintin 26. sija vuodelta 2011. Seuratasolla Hodkinson edustaa IFK Lidingö SOK:ia,

## Lähteet
Louhi (järvi)

**Louhi** on järvi Kaavilla Pohjois-Savon itäisimmässä osassa. Sen pinta-ala on 1,3 neliökilometriä. Etäisyys Kuopiosta on 60 kilometriä itään.

## Maantiede
Etäisyys Louhen kaakkoisimman lahden pohjukasta luoteisimman lahden perukkaan on noin kolme kilometriä. Lahdet ovat osin kapeasuisia, kuten Karjuslahti luoteessa, osin leveäsuisia, kuten Laatikkalanlahti etelässä. Nimettyjä niemiä ovat muun muassa itärannan Riihiniemi ja Kohoniemi. Louhi on matalahko, noin 60 prosenttia järvestä on enintään neljä metriä syvä ja noin kahdeksan prosenttia on vähintään kymmenen metriä syvä. Syvänteitä on kolme. Syvin kohta, noin seitsemäntoista metriä, sijaitsee Karjusniemen ja Kohoniemen välissä.

Louhen saariluku on kaksi. Saaret ovat pieniä, niiden yhteenlaskettu pinta-ala on noin 4,4 aaria. Louhen itärannalla sijaitsevan Kohoniemen laki on noin 150 metriä merenpinnan yläpuolella. Louhen rannoilla tai rantojen läheisyydessä on peltotilkkuja. Järven etelä- ja länsipuolitse kulkee maantie 16497.

Louhen nimettyjä tulouomia on kaakosta Ontreinjärveltä (136,6 metriä mpy) runsaan kahden kilometrin päästä virtaava Ontreinpuro. Louhen lasku-uoma on länteen Välijärveen (117,3 metriä mpy) noin neljänneskilometrin päähän virtaava nimetön uoma. Alavirta jatkuu Välijärveltä länteen Sivakkajärveen.

Louhen vesitilavuus on 5&nbsp;340&nbsp;000 kuutiometriä. Järven ekologinen tila on tyydyttävä.

Louhi (04.772.1.001) kuuluu Louhen valuma-alueeseen (04.772), joka on kolmannen jakovaiheen vesistö Vuoksen vesistössä (04). Toinen jakovaihe on Sivakkajärven valuma-alue (04.77) ja ensimmäinen jakovaihe on Juojärven reitin valuma-alue (04.7). Louhi on laajin Louhen valuma-alueen yhdeksästätoista järvestä. Toiseksi laajin on Soppi (noin 76 hehtaaria) ja kolmanneksi laajin on Ontreinjärvi (noin 50 hehtaaria).

## Lähteet
Yoff

**Yoff** on Senegalin pääkaupunkiin Dakariin kuuluva kunta Kap Verden niemimaan länsiosassa. Vuoden 2023 väestönlaskennan mukaan siellä oli 119&nbsp;351 asukasta.

Yoffin kunnan pinta-ala on 14,65 neliökilometriä. Se rajoittuu idässä Parcelles Assainiesin, Patte d’Oien ja Grand Yoffin, etelässä Ouakamin ja lännessä Ngorin kuntiin sekä pohjoisessa Atlantin valtamereen. Kunnan alue on matalaa hiekkaista rantavyöhykettä, jonka korkein kohta on 11 metriä merenpinnasta.

Yoff on yksi Kap Verden niemimaan vanhimmista kylistä. Sen ovat perustaneet Djolofin valtakunnasta muuttaneet lebut 1400–1500-luvulla. Kunta on nykyään osa nopeasti kasvanutta Dakarin kaupunkia. Sen alueella sijaitsee Léopold Sédar Senghorin lentoasema.

Paikallisia elinkeinoja ovat lebujen harjoittama kalastus, pienimuotoinen karjanhoito, käsityöammatit ja kaupankäynti. Yoffissa on hotelleja ja muita matkailupalveluja, mutta se ei ole varsinainen matkailukohde. Suufilaisveljeskunnan 1800-luvulla perustaneen Seydina Limamou Layen mausoleumi Diamalayessa on tärkeä uskonnollinen keskus ja vuotuinen pyhiinvaelluspaikka.

Julkisiin palveluihin kuuluvat ala- ja yläkoulut, lyseo, terveyskeskus ja terveysasemat sekä urheilukenttä. Yoffissa on kattavat sähkö- ja vesijohtoverkot, mutta ei viemäröintiä.

## Lähteet
Roger Johnson

**Roger Johnson** (s. 28. huhtikuuta 1983 Ashford) on englantilainen jalkapallovalmentaja ja vuodet 2001–2019 ammattilaistasolla esiintynyt pelaaja. Hän pelasi keskuspuolustajan pelipaikalla ja on pituudeltaan 191-senttimetrinen.

Johnson voitti vuonna 2011 Englannin liigacupin Birmingham Cityn joukkueessa. Hän edusti suurimman osan urastaan kotimaassaan, mutta vieraili myös Walesissa Cardiff Cityn joukkueessa ja Intiassa Pune Cityn joukkueessa. Johnson pelasi urallaan seurajoukkueissa kaikki kilpailut mukaan luettuina vajaa 600 ottelua, joissa hän teki 43 ja syötti 27 maalia.

Viimeisimpänä Johnson on valmentanut Brackley Townin joukkuetta.

## Lähteet

## Aiheesta muualla
Chris Kiwomya

**Christopher Mark Kiwomya** (s. 2. joulukuuta 1969 Huddersfield) on englantilainen jalkapallovalmentaja ja ammattilaisuransa päättänyt pelaaja, jonka pelipaikka oli keskushyökkääjä. Hänellä on myös Ugandan kansalaisuus.

Kiwomya pelasi urallaan kotimaansa lisäksi Ranskassa, Malesiassa ja Tanskassa. Hän pelasi seurajoukkueissa kaikki kilpailut mukaan lueittuina yhteensä 250 ottelua, joissa hän onnistui maalinteossa 61 kertaa ja syötti niitä lisäksi seitsemän kappaletta.

Kiwomya valmensi viimeisimpänä Brittiläisten Neitsytsaarten maajoukkuetta.

## Lähteet
Tommy Lawton

**Thomas Lawton** (6. lokakuuta 1919 Farnworth – 6. marraskuuta 1996) oli englantilainen jalkapalloilija, joka pelasi keskushyökkääjän pelipaikalla. Pelaajauransa jälkeen hän toimi muun muassa valmennustehtävissä.

Lawton pelasi koko seurauransa kotimaassaan. Hän voitti Englannin pääsarjamestaruuden kaudella 1938–1939 pelatessaan Evertonin joukkueessa. Hän pelasi seuratasolla kaikki kilpailut mukaan luettuina 178 ottelua, joissa hän onnistui 116 kertaa maalinteossa.

Lawton liittyi Englannin maajoukkueeseen lokakuussa 1938. Hän pelasi 23 virallista maaottelua ja teki niissä 22 maalia.

## Lähteet

## Aiheesta muualla
John Lukic

**John Lukic** (s. 11. joulukuuta 1960 Chesterfield) on englantilainen ammattilaisuransa päättänyt jalkapallomaalivahti, joka on pituudeltaan 193-senttimetrinen.

Lukic aloitti uransa Leeds Unitedin akatemiajoukkueissa, kunnes nousi edustusjoukkueeseen vuosiksi 1979–1983. Lukic liittyi Arsenaliin 1983–1990 ja oli mukana voittamassa Englannin pääsarjamestaruutta kaudella 1988–1989. Lisäksi joukkue voitti vuoden 1987 Englannin liigacupin.

Lukic palasi takaisin Leeds Unitediin 1990–1996 ja voitti sarjamestaruuden kaudella 1991–1992. Hän palasi edelleen takaisin Arsenaliin uransa viimeisiksi vuosiksi 1996–2001 ja sai nimiinsä uransa kolmannen sarjamestaruuden kaudella 1997–1998. Lisäksi joukkue voitti vuonna 1998 FA Cupin. Lukic pelasi Leeds Unitedissa kaikki kilpailut mukaan luettuina yhteensä 390 ottelua, joissa hän torjui pallon 474 kertaa ja pelasi 138 nollapeliä. Arsenalissa hän taas keräsi nimiinsä 282 pelattua ottelua. Niissä hän onnistui torjunnassa 283 kertaa, minkä lisäksi nollapelejä kertyi 104 kappaletta.

Lukic edusti kansainvälisesti Englannin alle 18- ja alle 21-vuotiaiden maajoukkueita sekä B-maajoukkuetta.

## Lähteet
Star Trek: Judgment Rites

**Star Trek: Judgment Rites** on Interplay Productionsin kehittämä ja julkaisema seikkailupeli. Peli on julkaistu vuonna  DOSille. Vuonna 1995 ja 1996 pelistä julkaistiin laajennettu versio DOSille ja Macintoshille.

## Pelaaminen
Peli on seuraaja pelille  *[[Star Trek: 25th Anniversary]]* ja tarinassa on viittaus edelliseen osaan. Pelin käyttöliittymä on lähes samanlainen ja seuraaja kappalemaista rakennetta. Kappaleet ovat enimmäkseen itsenäisiä ja lisäksi on ne löyhästi yhteensitova tarina. Pelissä on mukana vaikeustason valinta taisteluosuuksille, tai taisteluosuudet voi kokonaan ohittaa. Peli julkaistiin aluksi levykkeillä, mutta myöhemmin julkaistiin laajennettu versio CD-ROMilla.

## Lähteet

## Aiheesta muualla
* 
*
Lezginvuoret

**Lezginvuoret** (lezgiksi *Лезги сувар*, venäjäksi *Лезгинские горы*) on vuoristo Suur-Kaukasuksen itäosassa. Vuoret sijaitsevat pääosin Venäjään kuuluvan Dagestanin tasavallan kaakkoisosassa ja osittain Azerbaidžanin pohjoisosassa.

## Maantiede
Lezginvuoret kulkevat pitkin Suur-Kaukasuksen etelärinnettä Samur-joen laakson pohjoispuolella. Useat joet, jotka virtaavat Kubinin alueen läpi saavat alkunsa näistä vuorista ja laskevat Kaspianmereen. Näitä jokia ovat muun muassa Samur, Kuzar-tšai, Kudžal, Ak-tšai, Galadžik, Valvele-tšai, Šabran, Devi-tšai, Gelgen-tšai, Atak-tšai ja Tšekal-tšai.
Vuoriston korkein huippu on Bazardjuzi (4466 m), joka sijaitsee Azerbaidžanin rajalla. Šalburz (4142 m) on toinen merkittävä huippu, jolla on erityistä kulttuurista merkitystä.

## Historia
Lezginvuorten sydämessä sijaitsee linnoitus, joka rakennettiin Samur- ja Ahti-tšai-jokien yhtymäkohtaan. Se rakennettiin tsaarin määräyksestä Venäjän valloitettua Dagestanin. Imaami Shamilin naibi Danijalbek Ilisuilainen varoitti lezgejä ja muita dagestanilaisia vuoristokansoja Venäjän uhasta ja kehotti heitä puolustamaan rajojaan viimeiseen asti.

## Lähteet

## Kirjallisuutta

* V. A. Fadejev: *Kaukasuksen maantieteellinen atlas*. Moskova, 1989.
* E. I. Levinson-Lessing: *Neuvostoliiton maantiede: Kaukasus*. Leningrad, 1960.

## Aiheesta muualla

* Venäjänkielinen Wikipedia – Лезгинские горы
Ernemont-la-Villette

**Ernemont-la-Villette** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 50 kilometriä Rouenin kaupungista itään.

Kuntaa on hallinnut kaksi kartanoa. 1400-luvulla perustetun Launayn kartanon nykyinen kartanorakennus rakennettiin 1600-luvulla. Se on kuulunut Le Bouracherin suvun omistukseen. Kartano on yksityisomistuksessa. Toinen kartano perustettiin noin 1200-luvulla.

Saint Martinin kirkko on rakennettu 1600- ja 1700-luvuilla. 1600-luvulta peräisin oleva Saint Vincentin kappeli on listattu historialliseksi muistomerkiksi vuonna 1964. Kappelin sisällä on Le Bouracherin suvun hautakammio, ja jota koristaa suvun vaakuna.

Kunnan alueella on Ernemontin näköalapaikka, Table d’orientation d’Ernemont. Näköalapaikka sijaitsee valtatie 916:n varrella, ja sieltä on panoraamanäkymä Pays de Brayn maisemiin. Sieltä näkyvät Ernemont-la-Villetten, Avesnes-en-Brayn, Cuy-Saint-Fiacren, Bouchevilliersin, Ferrières-en-Brayn, Gournay-en-Brayn ja Saint Germer-de-Flyn kaupungit.

## Lähteet

## Aiheesta muualla
4,4'-bifenoli

**4,4'-bifenoli** (C12H10O2) eli **4,4'-dihydroksibifenyyli** on fenolijohdannaisiin kuuluva aromaattinen orgaaninen yhdiste. Yhdistettä käytetään muun muassa polymeerien valmistamiseen ja kosmetiikan ainesosana.

## Ominaisuudet, valmistus ja käyttö
Huoneenlämpötilassa 4,4'-bifenoli on valkoista kiteistä ainetta. Yhdiste liukenee vain vähäisessä määrin veteen, mutta liukenee paremmin muun muassa etanoliin ja dietyylieetteriin.

4,4'-bifenolia voidaan valmistaa bifenyylistä sulfonoimalla se sulfonihapoksi ja kuumentamalla väkevän emäksen läsnäollessa. Toinen tapa on lähteä 2,6-di-tert-butyylifenolista, joka hapetetaan ensin 3,3′,5,5′-tetra-tert-butyyli-4,4′-dihydroksibifenyyliksi. Tämä yhdiste hajoaa kuumennettaessa 4,4'-bifenoliksi ja 2-metyylipropeeniksi.
:
:

4,4'-bifenolia käytetään monomeerinä muun muassa polyesterien, polysulfonien, polyeetteri-imidien ja nestekiteiden valmistamiseen. Se tuo polymeerien rakenteeseen jäykkyyttä ja korkean lämpötilan kestoa. Kosmetiikassa yhdistettä voidaan käyttää ihoa valkaisevana aineena. 4,4'-bifenolia voidaan käyttää myös reagenssina bromidi-ionien spektrofotometrisissä määrityksissä.

## Lähteet
Lukija

**Lukija** voi tarkoittaa seuraavia:

* Lukija, Bernhard Schlinkin romaani
* Lukija, Marcel Proustin kirja
* Lukija, Stephen Daldryn ohjaama elokuva
* Lukija, kirkollinen virka
* Lukija, ortodoksisen kirkon virka
Welly Oiva Gottlund

**Welly Oiva Gottlund** (6. joulukuuta 1841 Helsinki – 21. marraskuuta 1927 Helsinki) oli suomalainen reviisori ja oopperalaulaja (tenori).

Gottlundin vanhemmat olivat yliopiston lehtori Carl Axel Gottlund ja Charlotta Fredrika Augusta Brink. Hän pääsi ylioppilaaksi Helsingin yksityislyseosta 1864 ja valmistui Helsingin yliopistosta filosofian kandidaatiksi ja maisteriksi 1869 sekä suoritti kameraalitutkinnon 1885.

Gottlund oli revisionikonttorin ensimmäisenä reviisorina 1898–1924 ja erosi virasta 82-vuotiaana. Gottlund oli tällöin yksi Suomen vanhimpia vielä virassa olleita virkamiehiä. Hän esiintyi tenorina useissa oopperakappaleissa Helsingissä. Gottlund esiintyi Suomalaisessa Oopperassa vuosina 1875-1876 tilapäisenä avustajana. Hän lauloi Fra Diavolossa Lorenzon osan, Alessandro Stradellassa rosvon osan, Rykmentin tyttäressä hän oli Toniona ja Trubaduurissa Mamricona. Suomalaisen oopperan tunnettu tenori Josef Navrátil asui tuolloin Gottlundien luona ja sai hänet innostumaan laulua harjoittamaan ja avustamaan oopperassa.

86-vuotiaana marraskuussa 1927 kuollut Gottlund on haudattu Hietaniemen hautausmaalle.

## Lähteet

## Aiheesta muualla
* Ernst Lampén : Velly Oiva Gottlundin täyttäessä 85 vuotta, Suomen Kuvalehti, 04.12.1926, nro 49, s. 18, Kansalliskirjaston digitaaliset aineistot
Poliisitoimen historia

**Poliisitoimen historia** käsittää poliisilaitosten toiminnan historian. Nykymuotoinen poliisitoimi sai alkunsa 1800-luvulla. Ensin nykymuotoinen poliisitoimi muotoutui Ranskassa ja Isossa-Britanniassa 1820-luvulla, mistä se levisi muualle. Tuolloin järjestyksen pitoa kaivattiin teollistumisen jälkeen syntyneen kapinoinnin vuoksi. Ennen nykyisen kaltaista poliisitointa toimi monissa maissa armeijan santarmilaitos, joka toimi monissa maissa myös poliisitoimen perustamisen jälkeen. Helsingissä ensimmäinen poliisilaitos syntyi 1826, jolloin se oli aluksi poliisikamari. 1800-luvun puolivälissä rikostutkimus erkani omaksi alakseen ja 1877 perustettiin poliisitoimen rikososasto.

## Lähteet
Pont-Saint-Pierre

**Pont-Saint-Pierre** on kunta Pohjois-Ranskassa Euren departementissa Normandian alueella. Se sijaitsee Andellejoen varrella, noin 26 kilometriä Rouenin kaupungista kaakkoon.

## Historia

Pont-Saint-Pierre oli alun perin osa Normandian herttuoiden valtakuntaa. He rakensivat sinne linnoitetun linnan suojellakseen laaksoa. Rakennuksesta ei ole jäljellä enää jälkeäkään. Nykyinen linna Château de Logempré on peräisin 1400-luvun lopulta. Pont-Saint-Pierre, kuten kaikki naapurikaupungit, kärsi myrskyisästä historiasta, jota leimasivat erityisesti tulipalot.

Château de Logempré rakennettiin vuosien 1490 ja 1510 välillä. Siinä on kaksi suurta tornia, jotka reunustavat myöhäisgoottilaista pääsisäänkäyntiä. Vuonna 1778 Ranskan kuningas Ludvig XVI:n neuvonantaja osti Pont-Saint-Pierren paronikunnan, ja samalla myös linnan. Linnan puiston halki virtaa Andellejoki, josta linnan leveä vallihauta saa vetensä. Linnan kappeli on peräisin 1500-luvulta. Vallankumouksen tapahtumien jälkeen paroni muutti pois, ja hänen omaisuudestaan tuli kansallisomaisuutta.

Kunnan keskustassa oleva Saint-Nicolasin kirkko on peräisin romaaniselta kaudelta, ja sen vanhin osa on peräisin 1100-luvulta. Tuolloin se korvasi puukirkon. Kirkkoon tehtiin laajoja restaurointi- ja laajennustöitä Ranskan kuningas Ludvig Filipin aikana 1800-luvulla ja vuonna 1846 rakennettiin kellotorni. Saarnastuolissa on 1600-luvulta peräisin oleva Notre-Dame de Fontaine-Guérardin luostarista peräisin oleva koroke.

## Talous

Pont-Saint-Pierressä toimi kaksi hamppu- ja villakehräämöä, jotka laivanvarustaja ja teollisuusmies sekä entinen Ranskan keskuspankin johtaja Charles Levavasseur osti vuonna 1821. Vuonna 1851 tapahtuneen ensimmäisen tulipalon jälkeen, joka tuhosi kaiken, hän rakennutti kehräämön uudelleen vuonna 1857 englantilaisen uusgoottilaisen tyylin mukaisesti. Vuonna 1860 tehdas oli toimintavalmis, ja se koostui kahdesta rakennuksesta, joista isomassa oli neljä kulmatornia ja neljä kerrosta. Seuraava tulipalo vuonna 1874 tuhosi tehtaan koneet. Charlesin poika Arthur asensi uudet tuotantolaitteet pienempään kehräämöön. Jälleen syttyi tulipalo vuonna 1913. Tämän jälkeen toiminta väheni hiljalleen. Viimeinen tulipalo 16. joulukuuta 1946 tuhosi viimeiset rakennukset ja lopetti alueen tekstiilituotannon. Silloinen omistaja Bernard Levavasseur myi yrityksen viiden sukupolven jälkeen 1960-luvulla.

## Lähteet

## Aiheesta muualla
Foundiougne

**Foundiougne** on kaupunkikunta ja samannimisen departementin hallinnollinen keskus Fatickin alueella Senegalissa. Se sijaitsee Saloumjoen vasemmalla rannalla 27 kilometriä Fatickista etelään. Vuoden 2023 väestönlaskennan mukaan kunnassa oli 8&nbsp;924 asukasta.

Foundiougnen kunnan pinta-ala on 14,3 neliökilometriä. Se sijaitsee Saloumin suistoalueella keskellä joen sivuhaaroja, mangrovemetsiä ja tulvaniittyjä. Seudun ilmasto on sudanilais-sahelilainen. Keskilämpötila on tammikuussa 16 ja toukokuussa 35 astetta. Vuotuinen sademäärä on 900–1&nbsp;000 millimetriä.

Kunnan asukkaista noin 50 prosenttia on sererejä, 30 prosenttia wolofeja ja 15 prosenttia fulbeja. Lisäksi on muun muassa bambaroita ja mandinkoja. Yli 90 prosenttia on muslimeja ja lähes 5 prosenttia katolisia.

Foundiougne oli toiseen maailmansotaan saakka tärkeä hallinnollinen keskus ja maapähkinän vientisatama. Se menetti merkityksensä maantie- ja rautatieliikenteen kehittyessä, jolloin alueen keskukseksi tuli Kaolack. Kaupunki on viettänyt sen jälkeen hiljaiseloa muun muassa heikkojen kulkuyhteyksiensä takia. Tilanne muuttui vuonna 2022, jolloin avattiin Saloumin yli johtava, Senegalin pisin silta (1&nbsp;595 metriä).

Seudun pääelinkeinot ovat kalastus, maanviljely, kaupankäynti ja matkailu. Lisäksi harjoitetaan käsityöammatteja ja karjanhoitoa. Matkailijoita houkuttelevat alueen rehevä luonto, kalastus- ja metsästysmahdollisuudet sekä merituulten raikastama kostea ilmanala. Lähistöllä sijaitsee Saloumin suiston kansallispuisto.

## Lähteet
Włodzimierz Smolarek

**Włodzimierz Wojciech Smolarek** (16. heinäkuuta 1957 Aleksandrów Łódzki – 7. maaliskuuta 2012) oli puolalainen jalkapalloilija, joka pelasi keskushyökkääjän pelipaikalla.

Smolarek aloitti uransa Widzew Łódźin alle 19-vuotiaiden joukkueessa ja liittyi vuonna 1976 kahdeksi vuodeksi seuran edustusjoukkueeseen. Hän pelasi seuraavat kaksi vuotta Legia Varsovassa, kunnes palasi takaisin Widzew Łódźiin. Seuraavien kuuden vuotensa aikana joukkueessa Smolarek voitti kerran Puolan pääsarjamestaruuden ja Puolan cupin. Vuodet 1986–1988 hän edusti saksalaista Eintracht Frankfurtia ja voitti joukkueessa Saksan cupin kaudella 1987–1988. Uransa viimeiset vuodet Smolarek pelasi Alankomaissa; ensin 1988–1990 Feyenoord Rotterdamissa ja 1990–1996 Utrechtissa.

Smolarek pelasi yhden ottelun Puolan alle 21-vuotiaiden maajoukkueessa. Hän debytoi Puolan A-maajoukkueessa joulukuussa 1980 ja keräsi joukkueessa nimiinsä 60 pelattua ottelua, joissa hän teki 14 maalia. Smolarek kuului joukkueen kokoonpanoon MM-kilpailuissa 1982 ja 1986.

## Lähteet

## Aiheesta muualla
Palo- ja pelastustoimen historia

**Palo- ja pelastustoimen historia** käsittää palokuntien tulensammutustoimien sekä palokuntien yhdessä toimijoiden kanssa toimitun pelastustoimen-  historian. Palokuntien järjestäytyneestä toiminnasta on ensimmäiset tiedot Rooman valtakunnan ajalta. Noihin aikoihin keksittiin käsikäyttöiset paloruiskut. Rooman hajoamisen jälkeen palokuntatoimi taantui useiden vuosisatojen ajaksi. Keski-ajalla säädettiin useita paloturvallisuutta koskevia määräyksiä. Käsikäyttöinen paloruisku otettiin uudelleen käyttöön 1500-luvulla. Varhaisimmissa palopumpuissa oli kiinteä suihkuputki, jonka suuntaa piti säätää sammutuksen aikana. 1600-luvulla Hollannissa keksittiin paloletku. 1600-luvun loppupuolella isossa-Britanniassa vakuutusyhtiöt perustivat omia sammutusyhdistyksiä. Ensimmäinen kunnallinen palokunta perustettiin Wienissä 1757. Vapaaehtoinen palokuntaliike sai alkunsa Yhdysvalloissa 1800-luvun alussa. Vapaapalokuntien toiminta on ollut suosituinta saksan kielisissä maissa. Vapaapalokuntatoimintaan on ryhdytty useista kylistä, joita tämä toiminta on yhdistänyt. 

Pelastustoimintaan kuulunutta onnettomuuksien minimointia on ollut 1300-luvulta alkaen säädetyt paloturvallisuusmääräykset. Noista ajoista lähtien palokuntien kalusto on tarkastettu säännöllisesti. Palokunnat alkoivat toimia myös pelastustoiminnassa 1960-luvulla. Pelastustoiminnassa palokunnat ovat toimineet 1960-luvulta lähtien yhteistyössä useiden toimijoiden kanssa, joita ovat olleet muun muassa Suomen poliisi ja Suomen rajavartiolaitos ja pelastustoimintaan on liittynyt monia toimia, kuten hälytykset ja vaaratiedotteet.

## Lähteet
Andrzej Buncol

**Andrzej Bernard Buncol** (s. 21. syyskuuta 1959 Gliwice) on puolalainen ammattilaisuransa päättänyt jalkapalloilija, joka pelasi hyökkäävän keskikenttäpelaajan pelipaikalla. Hänellä oli myös Saksan kansalaisuus. Pelaajauransa jälkeen hän on toiminut valmennustehtävissä.

Buncol edusti urallaan kotimaansa lisäksi Saksassa. Hän voitti Bayer 04 Leverkusenin joukkueessa kauden 1987–1988 UEFA-cupin. Buncol pelasi urallaan seurajoukkueissa 329 ottelua, joissa on viimeisteli 45 ja syötti 20 maalia.

Buncol edusti ennen Puolan A-maajoukkuetta maan alle 20- ja alle 21-vuotiaiden maajoukkueita. Hän liittyi A-maajoukkueeseen helmikuussa 1980 ja keräsi siinä nimiinsä 53 pelattua ottelua, joissa hän teki kuusi maalia. Hän kuului joukkueen kokoonpanoon MM-kilpailuissa 1982 ja 1986.

## Lähteet
Maidenin linnavuori

**Maidenin linnavuori** () on rautakautinen linnavuori Dorsetissa Englannissa. Aikaisimmat löydöt ihmistoiminnasta ovat ajoitettu 4000 eaa. Vuonna 1936 paikalta löydettiin rautakautinen kalmisto. Löytö sai laajaa julkisuutta, sillä vainajia pidettiin taistelussa kuolleina.

Paikalla ovat suorittaneet kaivauksia Mortimer Wheeler 1930-luvulla ja Niall Sharples 1980-luvulla. Linnavuori on tapahtumapaikkana Thomas Hardyn novellissa The Mayor of Casterbridge.

## Lähteet
Andrzej Pałasz

**Andrzej Pałasz** (s. 22. heinäkuuta 1960 Zabrze) on puolalainen ammattilaisuransa päättänyt jalkapalloilija, joka pelasi hyökkäävän keskikenttäpelaajan pelipaikalla.

Pałasz aloitti uransa Górnik Zabrzen alle 19-vuotiaiden joukkueessa. Vuodet 1977–1987 hän edusti seuran edustusjoukkuetta. Hän voitti tänä aikana kolmesti Puolan pääsarjamestaruuden ja kerran Intertoto Cupin. Hän edusti urallaan myös Saksassa ja Turkissa.

Pałasz edusti ennen Puolan A-maajoukkuetta maan alle 20- ja alle 21-vuotiaiden maajoukkueita. A-maajoukkueeseen hän liittyi marraskuussa 1980 ja keräsi siinä nimiinsä 34 pelattua ottelua, joissa hän onnistui seitsemän kertaa maalinteossa. Hän kuului joukkueen kokoonpanoon MM-kilpailuissa 1982 ja 1986.

## Lähteet
La Neuville-Chant-d'Oisel

**La Neuville-Chant-d'Oisel** on kunta Pohjois-Ranskassa Seine-Maritimen departementissa Normandian alueella. Se sijaitsee noin 17 kilometriä Rouenin kaupungista kaakkoon.

## Historia
900-luvulla aluetta peitti suurelta osin frankkien kuninkaiden omistama Longboëlin metsä. Heillä oli alueella muutamia lepo- ja huviasuntoja. Sitten tulivat normannit, jotka todennäköisesti raivasivat metsän, tekivät viljelysmaat ja rakensivat kylän, Chant d'Oiselin. Noin neljäsataa vuotta myöhemmin raivausten jatkuessa ryhdyttiin Chandoyselin seurakunnan itäpuolelle pystytettiin uusia rakennuksia. Tästä tuli La Neufville, luultavasti erottamaan se vanhemmasta kylästä. 1200-luvulla La Neufville yhdistyi Chant d'Oiselin kanssa ja nimeksi kunnan nimeksi tuli La Neufville du Chandoysel vuonna 1263. Kunnan nykyinen nimi on ollut vuodesta 1962 lähtien.

## Nähtävyyksiä

Notre-Damen kirkko vihittiin käyttöön vuonna 1258. Vihkimisen suoritti Rouenin arkkipiispa Eudes Rigaud. Kirkossa on 1500-luvulta peräisin oleva kaksi metriä korkea puinen puhujakoroke, sekä 1800-luvulla eläneen kuvanveistäjän Alphonse Jeanin veistämä pääalttari.

Italialaistyylinen Château Anquetil rakennettiin vuonna 1835.  Sen rakennutti kirjailija Guy de Maupassantin isoisä Jules Pierre Louis de Maupassant. Siitä tuli Rouenin tieteellisen ja taiteellisen eliitin kohtaamispaikka. Vuonna 1961 linnasta tuli viisi kertaa Ranskan ympäriajon voittaneen kilpapyöräilijä Jacques Anquetilin omaisuutta, ja hän muutti sinne perheineen vuonna 1969. Samalla hän antoi sille lempinimen *Le château des Elfes*, haltioiden linna. Linnan sisäänkäynnin eteen asennettiin steela 25. toukokuuta 1991 Bernard Hinaultin läsnä ollessa. Linna on tällä hetkellä yksityisomistuksessa.

## Lähteet

## Aiheesta muualla
Jonathan Crickmore

**Jonathan Crickmore** (s. 1993) on brittiläinen suunnistaja. MM-kilpailuissa Crickmoren paras saavutuksensa on sprintin kymmenes sija Trekantområdetin MM-kilpailuissa 2022. EM-kilpailuissa hänen paras saavutuksensa on pudotussprintin 19. sija Trentinon EM-kilpailuissa 2023. Suunnistuksen maailmancupin osakilpailussa hänen paras saavutuksensa on Ceska Lipan sprintin 12. sija vuodelta 2023. Nuorten MM-kilpailuissa hänen paras saavutuksensa on sprintin seitsemäs sija vuodelta 2013. Crickmore edustaa seuratasolla OK Ravinenia.

## Lähteet
Włodzimierz Ciołek

**Włodzimierz Ciołek** (s. 24. maaliskuuta 1956 Wałbrzych) on puolalainen ammattilaisuransa päättänyt jalkapalloilija, joka pelasi keskikenttäpelaajana. Hän on pituudeltaan 167-senttimetrinen.

Ciołek pelasi kotimaansa lisäksi Sveitsissä. Hän oli 14 osumallaan Puolan pääsarjan paras maalintekijä kaudella 1983–1984. Hän edusti ennen Puolan A-maajoukkuetta maan alle 21-vuotiaiden maajoukkuetta. A-maajoukkueeseen hän liittyi lokakuussa 1978 ja keräsi siinä nimiinsä 29 pelattua ottelua, joissa hän teki neljä maalia. Ciołek kuului joukkueen kokoonpanoon voden 1982 MM-kilpailuissa, jossa Puola sijoittui kolmanneksi.

## Lähteet

## Aiheesta muualla
Lukija (Marcel Proustin kirja)

**Lukija ** (*Sur la lecture*) on ranskalaisen kirjailijan Marcel Proustin kirjoittama laaja essee ja esipuhe brittiläisen kirjailijan ja taidemaalarin John Ruskinin teoksen *Sesame and Lilies* ranskannokseen *Sésame et Lys* (1906), jonka Proust on kääntänyt. *Sur la lecture* on ilmestynyt myöhemmin itsenäisesti julkaisussa *Journées de lecture* (1919). Teoksen on suomentanut Sampsa Laurinen, joka on liittänyt siihen laajan oheistekstin "Proust Ruskinin poluilla".

Kuisma Korhonen luonnehtii tekstiä sanoin "*Lukija* on lyhyt, mutta lumoava essee lukemisesta." Alun teksti sisältää teosta *Kadonnutta aikaa etsimässä* ennakoivan muiston pitkistä kesäpäivistä, jotka kuluvat lukien. Esseen monipolvisissa virkkeissä yhdistyvät muistot aistihavaintoihin. Kirjailija-kriitikko André Beaunier arvioi esseetä tuoreeltaan *Le Figarossa*: "Tämä ei ole vain esipuhe vaan omaperäinen essee, herkullinen, liikuttava, miellyttävä, hillityn melankolinen ja hauska kyynelten lomassa. Muistot sekoittuvat unelmiin ja fantasia todellisuuteen, kuten hyvin herkän filosofin sielussa." Myös kirjailija Francois Mauriac joutui esseen lumoihin.

Proustin kirjoituksia oli aiemmin, ennen *Lukijaa*, julkaistu kirjasena *Les plaisirs et des jours* (1896), joka sisältää kepeällä kynällä kirjoitettuja artikkeleita, runoja ja tarinoita. Hänen kirjoittamiaan artikkeleita oli julkaistu myös *Le Figarossa* ja muissa julkaisuissa. Hänen parhaan tuotantonsa on kuitenkin Laurisen mukaan katsottu alkavan tästä essee muotoisesta esipuheesta.

## Lähteet
* Sampsa Laurinen, "Proust Ruskinin poluilla". Teoksessa Marcel Proust, *Lukija*.

### Viitteet
Etsin kunnes löydän sun (albumi)

**Etsin kunnes löydän sun** on suomalaislaulaja Markku Aron viides, joulukuussa 1976 julkaistu studioalbumi. Levy sisältää funk- ja diskohenkistä iskelmämusiikkia, joista suurimpaan osaan sanoitukset on tehnyt tuottajanakin toiminut Vexi Salmi. Finnlevy julkaisi albumin vinyylilevynä ja C-kasettina.

Albumin tunnetuimpia kappaleita ovat ”Yön hyväilyyn maa vaipuu”, ”Judy Judy” sekä nimikappale, josta tuli yksi vuoden 1977 suurimmista hittikappaleista. ”Judy Judy” julkaistiin singlenä kesällä 1976 yltäen Suomen jukebox-listan kärkeen. ”Etsin kunnes löydän sun” julkaistiin loppuvuodesta singlenä B-puolenaan ”Yön hyväilyyn maa vaipuu”. Single ylsi myyntilistan sijalle 14. ja jukebox-listan kuudenneksi.

Albumi ylitti kultalevyrajan vuonna 1977 ja sitä on myyty yli 31 000 kappaletta. Albumi on ainoa artistin levyistä, joka on yltänyt kultalevymyyntiin.

## Kappaleet
Kaikki sovitukset Antti Hyvärinen, ellei toisin mainita.

; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

## Tekijät
### Muusikot
*Markku Aro
*Paul Fagerlund – kapellimestari ja kosketinsoittimet (6, 9)
*Antti Hyvärinen – kapellimestari (ainakin 1, 4, 7, 12; todennäköisesti myös 2, 3, 5, 8, 10, 11)
*Arto Alaspää – taustalaulut (3, 5, 6, 10)
*Kalle Fält – taustalaulut (”Ihminen ihmiselle”)
*Maija Hapuoja ja Kai Lind – taustalaulut (”Help Help”)
*Irma Tapio – taustalaulut (2, 3, 6, 7, 9–11)
*Juhani Aaltonen – huilu (”Ihminen ihmiselle”)
*Markku Johansson – trumpetit (3, 9, 12)
*Jörgen Petersen – trumpetit (3, 6, 9)
*Antero Jakoila – kitarat (1, 3)
*Heikki Laurila – kitarat (1, 3, 6, 9–12)
*Martti Metsäketo – todennäköisesti bassokitara (3, 9, 12)
*Ilpo Kallio – rummut (1, 6, 7, 9, 12)
+
*Heikki Hämäläinen – viulut (1–3, 5, 7, 9–12)
*Mikko Pesonen, Seppo Rautasuo ja Jorma Ylönen – viulut (3, 6, 9, 12)
*Kari Lindstedt – sellot (3, 6, 9, 12)
*Staffan Stenström – sellot (3, 6, 9)

### Tuotanto
* Antti Hyvärinen ja Vexi Salmi – tuottajat
* Harri Hietala – valokuva
* Toivo ”Topi” Niiranen – kannen suunnittelu

## Lähteet
* Fenno – Suomen äänitearkisto ry:n levytietokanta 1901–1999
* 

### Viitteet
Yrjö VI:n kunnianosoitukset

**[[Yrjö VI]]**:lla oli Yhdistyneen kuningaskunnan kuninkaana useita titteleitä ja hän otti vastaan useita kunnianosoituksia.

## Nimi ja tittelit
Yrjö kastettiin nimellä **Albert Frederick Arthur George**. Noustessaan kuninkaaksi hän otti hallitsijanimekseen **Yrjö VI** ().

Kun Intian keisarikunta lakkautettiin, kuninkaalliset tittelit poistettiin. Tästä huolimatta Yrjö VI käytti näitä titteleitä aina siihen saakka, kunnes Intian ja Pakistanin dominioista tuli täysin itsenäisiä.

Kansainyhteisön perustamisen yhteydessä Yrjö otti tittelin Kansainyhteisön päämies ().

## Ritarikunnat ja mitalit

### Brittiläiset
Yhdistyneen kuningaskunnan hallitsijana Yrjö oli seuraavien ritarikuntien suurmestari:

*  Sukkanauharitarikunta
*  Ohdakkeen ritarikunta
*  Bathin ritarikunta
*  Ansioritarikunta
*  Pyhän Mikaelin ja Pyhän Yrjön ritarikunta
*  Kuninkaallinen viktorialaisritarikunta
*  Kunnianarvoisan palveluksen mitali
*  Brittiläisen imperiumin ritarikunta
*  Keisarillisen palveluksen ritarikunta
*  Kunniaritarien ritarikunta
*  Pyhän Johanneksen ritarikunta
*  Pyhän Patrikin ritarikunta 
*  Intian tähden ritarikunta
*  Intian keisarikunnan ritarikunta
*  Intian kruunun ritarikunta

Lisäksi Yrjölle on myönnetty seuraavat mitalit:

*  1939–1945 -tähti (1943)
*  Italia-tähti (1945)
*  Ranskan ja Saksan tähti (1945)
*  Puolustusmitali (1945)
*  Vuosien 1939–1945 sotamitali (1945)
*  Yrjön risti (1940, perustaja)
*  Yrjönmitali (1940, perustaja)
### Ulkomaalaiset

*  Pyhän Vladimirin ritarikunnan 4. luokka miekoin (Venäjä, 1917)
*  Savoijin sotilasansioritarikunnan ritari (Italia, 1917)
*  Valkoisen kotkan ritarikunnan suurristi miekoilla (Jugoslavia, 1918)
*  Kunnialegioonan suurristi (Ranska, 1919)
*  Elefanttiritarikunnan ritari (Tanska, 1920)
*  Kaarle I:n ritarikunta ketjulla (Romania, 1922)
*  Pyhän Olavin ritarikunta ketjulla (Norja, 1923)
*  San Marinon ritarikunnan suurristi (San Marino)
*  Serafiimiritarikunnan ritari (Ruotsi, 1937)
*  Chakri-dynastian ritarikunnan ritari (Thaimaa, 1937)
*  Kolmen ritarikunnan nauha (Portugali)
*  Karađorđen tähden ritarikunnan suurristi (Jugoslavia, 1939)
*  Vilhelmin sotilasritarikunnan suurristi (Alankomaat, 1946)
*  Pyhän Kaarlen ritarikunnan suurristi (Monaco, 1947)
*  Dannebrogin ritarikunnan suurkomentaja (Tanska, 1951)
*  Vapautuksen ritarikunnan ritari (Ranska, 1960, postuumisti)
*  Sotaristi (Norja)
*  Urheuden risti (Kreikka)
*  Euroopan–Afrikan–Lähi-idän -kampanjamitali (USA)
*  Vuosien 1939–1945 sotaristi pronssipalmunlehvällä (Ranska)

## Akateemiset kunnianosoitukset

## Muita
Seuraavat kaupungit ovat myöntäneet Yrjö VI:lle kaupungin avaimen:

* Lontoo (1919)
* Londonderry (1924)
* Glasgow (1926)

Yksi Kuninkaallisen laivaston Vanguard-luokan sukellusvene on tarkoitus nimetä Yrjön mukaan (*HMS King George VI*).

## Lähteet